**Ce-aş fi-n viaţă, fără Tine?**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce-aş fi-n viaţă, fără Tine?

Ce-aş fi-n viaţă, fără Tine

Doamne, Dumnezeul meu,

Pe-al lumii-ncurcat traseu

Şi-ale ei drumuri străine -

Purtând blestemata vină,

Neştiind dragostea divină?

Aş fi-un izvor fără de apă

Care a-ncetat de a curge

Şi la sine n-ar mai strânge

Suflete,... care se-adapă

Şi care-aleargă-nsetate,

De-ape limpezi şi curate!

Ce-aş fi-n viaţă, fără Tine

O, Isuse, Domnul meu!...

De păcat, strivit din greu

Şi-ntr-o lume de suspine

Fără-a şti, de al Tău har,

Şi de jertfa-Ţi din Calvar?

Aş fi un pom lângă drum

Îmbrăcat în frunziş verde,

Şi-orice călător l-ar vede

Nu s-ar opri, - nicidecum,

Căci n-ar găsi-n mulţumire

Roade pentru-a sa hrănire.

Ce-aş fi-n viaţă, fără Tine

Doamne-n jertfa iubitoare

De n-aveam a Ta salvare?

Dar acum tresaltă-n mine

Inima-mi, ce vesel cântă,

Pentru-a Ta glorie sfântă!

Şi fiindcă, Te am pe Tine,

Doamne-al vieţii, Salvator,

Fă-mă-n haru-Ţi un izvor

Ca să curg, în unduiri line

Cu-ape limpezi, cristaline,

Şi-un pom verde, roditor!

Flavius Laurian Duverna

25 iulie 2013